Landsrettens kendelse stadfæstes i sag vedrørende salær til beskikket advokat
Ret: Højesteret (3. instans)
Faggruppe: Civilsag — Almindelig civil sag
Sagsemner: Retspleje og civilproces;

HØJESTERETS KENDELSE
afsagt fredag den 19. november 2021

Sag BS-10505/2021-HJR

Advokat Nikolaj Linneballe kærer Østre Landsrets salærafgørelse i sagen

Copyright Management Services Ltd.
(advokat Jeppe Brogaard Clausen)

mod

Sagsøgte
(advokat Nikolaj Linneballe)

I tidligere instanser er truffet afgørelse af Retten i Lyngby den 6.
november 2020 (BS-34982/2019-LYN) og af Østre Landsrets 24. afdeling
den 22. januar 2021 (BS-547/2021-OLR).

I påkendelsen har deltaget tre dommere: Poul Dahl Jensen, Jens Peter
Christensen og Michael Rekling.

Påstande
Kærende, advokat Nikolaj Linneballe, har principalt nedlagt påstand om,
at sa-læret til ham som beskikket advokat forhøjes til 37.500 kr. inkl.
moms, subsidi-ært at salæret forhøjes til et større beløb end det af byretten
og landsretten til-kendte.

Copyright Management Services Ltd. har ikke udtalt sig i anledning af
kære-målet.

Sagsfremstilling
Advokat Nikolaj Linneballe var beskikket som advokat for Sagsøgte i en
sag om ophavsretskrænkelse ved ulovlig fildeling anlagt af Copyright
Manage-ment Services Ltd., hvor Sagsøgte havde fri proces.



2

Ved Retten i Lyngbys kendelse af 6. november 2020 blev advokat Nikolaj
Linne-balle tilkendt 16.000 kr. inkl. moms i salær. Følgende fremgår af
byrettens afgø-relse:

”Sagsomkostningerne er efter sagens værdi, forløb og udfald
fastsat til dækning af advokatudgift incl. moms. Sagsøger har,
efter at sagen er løftet ud af småsagsprocessen, og efter at
spørgsmålet om afvisning er udskilt til særskilt behandling, under
et telefonmøde til drøftelse af sa-gens videre gang og berammelse
af delhovedforhandling hævet sagen. Sagen er ikke
færdigforberedt, og der er ikke berammet delhovedfor-handling.
Sagsøgtes advokat har afgivet fire processkrifter og deltaget i to
telefonmøder. Sagsøger må anses for taber af sagen. Sagsøger
skal derfor erstatte statskassen rimelige udgifter til sagsøgtes
beskikkede ad-vokat.

Den beskikkede advokat har anmodet om et salær på 30.000 kr.
med til-læg af moms og oplyst, at han har anvendt 15,5
advokattimer på sagen, herunder til ansøgning om fri proces.

Retten bemærker, at salæret til en beskikket advokat som
udgangs-punkt fastsættes til et passende beløb svarende til de
omkostninger, som parten kan forvente at få tilkendt ved sagens
afslutning, medmin-dre der foreligger særlige omstændigheder.

Retten finder, at sagen dog indeholder så væsentlige og
komplekse pro-blemstillinger, at dette udgangspunkt til en vis
grad bør fraviges. Det bemærkes hertil, at timetaksten for en
beskikket advokat fastsættes med udgangspunkt i de vejledende
takster til 1.755 kr./t. excl. moms.

Henset til, at advokaten har afgivet 4 processkrifter, at modparten
har afgivet et tilsvarende antal processkrifter, og at advokaten har
måtte deltage i to telefonmøder, finder retten, at salæret passende
kan fastsæt-tes til 12.800 kr. med tillæg af moms, i alt 16.000 kr.,
der afholdes ende-ligt af statskassen, idet advokaten har oplyst, at
hans klient ikke har retshjælpsdækning.”

Ved kendelse af 22. januar 2021 stadfæstede landsretten byrettens
kendelse.

Anbringender
Advokat Nikolaj Linneballe har til støtte for sin påstand anført navnlig, at
det tilkendte salær med udgangspunkt i timesatsen på 1.775 kr. burde
udgøre et be-løb svarende til mindst 27.000 kr. eksklusive moms, idet
retten ikke har haft no-gen bemærkninger til hans tidsforbrug.



3

Der er tale om en materielt svær sag med skriftveksling ud over det
sædvanlige, flere processuelle spørgsmål og store bilagsmængder. Såvel
by- som landsret har på den baggrund anerkendt, at de vejledende takster
skal fraviges. Såfremt der var forhold i den fremsendte salærredegørelse,
der skulle have medført en nedsættelse af den anførte tid, skulle dette have
været angivet. Når det ikke er sket, bør indstillingen følges, eller
specifikke forhold, der medfører nedsættelse, anføres.

I sager som den foreliggende, hvor der er et meget stort misforhold
mellem sa-gens værdi og arbejdsmængden, bør de vejledende takster ikke
anvendes. Sa-gens kompleksitet og omfang beror desuden alene på
sagsøgerens sagstilrette-læggelse.

Højesterets begrundelse og resultat
Af de grunde, som er anført af landsretten, stadfæster Højesteret
kendelsen.

THI BESTEMMES:

Landsrettens kendelse stadfæstes.